# Blueberry (képregény)

### A Wikipédiából, a szabad lexikonból.

A Blueberry egy francia képregény, amit Jean-Michel Charlier képregényíró és Jean Giraud (Moebius) alkotott meg. A történet Mike Blueberry vadnyugati utazásainak kalandjait meséli el.

A képregény sztorija nem sokkal az amerikai polgárháború után kezdődik, mikoris Blueberry-t (ez egy saját maga választotta becenév, abból az időből, amikor menekült déli ellenségei elől) kinevezik az Egyesült Államok lovassága hadnagyának. A történetben gyakran szerepel Blueberry mellett alkoholista helyettese, Jimmy McClure és a későbbiekben egy bizonyos Red Woolley is.

Michael Steven Donovan egy gazdag déli farmer fia és kezdetben elkötelezett rasszista. Mikor gyilkossággal vádolják, amit nem ő követett el, kénytelen menekülni és ebben egy afro-amerikai segít neki. Ekkor kezd az ellensége lenni mindenféle megkülönböztetett bánásmódnak, sőt harcol a Konföderáció ellen (miközben ő maga is déli) és próbálja védeni az amerikai őslakosok jogait.

### [szerkesztés] Háttér

A Blueberry gyökerei Giraud korai western munkáiból erednek, mint a Frank et Jeremie, amit a Far West magazinnak rajzolt alig 18 évesen vagy a Spirou magazinban feltűnt Jerry Spring, ami Jijé-vel való együttműködésével jött létre 1961-ben. Mikor Charlier megkereste egy új western forgatókönyvével Jijé-t, a neves rajzoló Giraudot ajánlotta. Charlier és Giraud készítettek együtt egy másik western képregényt is, a Jim Cutlass-t.

Blueberry a Pilot magazin 1963. október 31-i számában debütált. Az első rész, a Fort Navaho 46 oldalra nőtte ki magát a következő néhány számban.Charlier és Giraud ezután folytatta Mike Blueberry legendáját a Pilot-ban és egyéb más címekben az 1990-es évekig. Időközben a rajzművész stílusa nagyon változatossá vált, még jobban mint Giraud bármely másik művénél. Egyazon részben az átfogó tájkép kontrasztban van az élesebben rajzolt cselekményszínekkel és ennek a művészete elég jól illik a változó sztorihoz. Mint a többi western történet, ez is találkozik az erőszak és nyugalom, természet és civilizáció örök konfliktusaival és avval, hogy az erősebbnek kötelessége megvédeni a gyengét.

Blueberrynek több sorozata is készült különböző szerzőkkel és rajzolókkal, köztük a leghíresebb az író William Vance.

2004-ben film adoptáció készült a történetből Jan Kounen rendezésében, a címszerepet pedig Vincent Cassel játszotta (további szereplők:Juliette Lewis, Michael Madsen).

### [szerkesztés] Díjak

A sorozatnak általános elismertsége van a képregényes közösségben, beleértve egy Shazam-díjat 1973-ból a legjobb külföldi képregény-sorozat kategóriában, illetve egy Squiddy-díjra jelölést 1990-ből a legnépszerűbb újrakiadott kötet kategóriában.

### [szerkesztés] Magyarországi megjelenések

- Az eltűnt német aranybányája (Fekete-Fehér Képregényantológia 1–3, eredeti cím:La mine de l'allemand perdu)
- Az aranytöltényes szellem (Fekete-Fehér Képregényantológia 4–6, eredeti cím:Le spectre aux balles d'or)

A lap eredeti címe "http://hu.wikipedia.org../../../b/l/u/Blueberry_%28k%C3%A9preg%C3%A9ny%29.html"

Kategória: Képregények

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Asturianu
- Dansk
- Deutsch
- Español
- Français
- Italiano
- Nederlands
- Polski
- Português
- Suomi
- Svenska